Publication: Magyar Közlöny
Issue: MK-2004-48 (Year: 2004, Number: 48)
Era: 2004-2010
Section: részletes szabályairól szóló 232/2003. (XII. 16.) Korm. rendelet 25. §-ának (2) bekezdése szerint egységes szerkezetbe
Paragraph Index: 708

1. Külföldi, feltételhez kötött (escrow) számlával kombinált külföldi jövõbeni forgalmi konstrukció Meghatározás: Olyan írásos dokumentum, például okirat, kiszolgáltatási vagy letéti megállapodás, amelyet lepecsételnek és egy harmadik félnek, vagyis az okmány aláíróin kívüli személynek adnak át azért, hogy ez a harmadik fél bizonyos feltételek teljesüléséig megõrizze, majd pedig érvénybe léptetés céljából átadja az okmányt a másik félnek. Ha az alábbi kritériumok a felsorolt kiegészítõ tényezõk figyelembevételével teljesülnek, ez a módszer csökkentheti vagy kiküszöbölheti az átutalási kockázatokat, elsõsorban a nagyobb kockázatú országkategóriák esetében. Kritériumok: — A feltételhez kötött (escrow) számla devizatermelõ projekthez kapcsolódik, és a feltételhez kötött számlára irányuló pénzáramlást maga a projekt és/vagy más külföldi exportkövetelések generálják. — A feltételhez kötött számlát külföldön (offshore), vagyis a vevõ/hitelfelvevõ országon kívül vezetik, ahol nagyon korlátozottak az átutalási és egyéb országkockázatok (azaz egy 0. kategóriába sorolt országban). — A feltételekhez kötött számlát elsõ osztályú bankban vezetik, amelyet sem közvetlenül, sem közvetve nem irányítanak a vevõ/hitelfelvevõ vagy a vevõ/hitelfelvevõ országának érdekei. — A számla pénzellátását hosszú lejáratú vagy más megfelelõ szerzõdésekkel biztosítják. — A vevõ/hitelfelvevõ számlán átáramló bevételi forrásainak (azaz maga a projekt és/vagy más források által generált forrásainak) összetétele kemény valutában szerepel, és indokoltan várható el, hogy azok együttesen elegendõek legyenek az adósságszolgálatra a hitel teljes futamideje alatt, illetve egy vagy több olyan hitelképes külföldi ügyféltõl származzanak, akik kedvezõbb kockázati besorolású országban találhatók, mint a vevõ/hitelfelvevõ országa (vagyis általában a 0. kategóriába sorolt országban). 2004/48. szám — A vevõ/hitelfelvevõ visszavonhatatlan utasítást ad a külföldi ügyfeleknek, hogy közvetlenül a számlára fizessenek (vagyis a fizetéseket nem a vevõ/hitelfelvevõ által kezelt számlán vagy a vevõ/hitelfelvevõ országán keresztül továbbítják). — A számlán tartandó pénzösszegnek legalább hat havi adósságszolgálattal kell egyenlõnek lennie. Ha a projekt finanszírozási szerkezete szerint rugalmas visszafizetési feltételeket alkalmaznak, akkor a rugalmas feltételek szerinti tényleges hat havi adósságszolgálattal megegyezõ összeget kell a számlán tartani; ez az összeg az adósságszolgálati konstrukciótól függõen az idõk folyamán változhat. — A vevõ/hitelfelvevõ korlátozottan férhet hozzá a számlához (vagyis csak a hitellel összefüggõ adósságszolgálat kifizetése után). — A számlán elhelyezett bevételeket a hitel teljes futamideje alatt közvetlen kedvezményezettként a kölcsönadóra engedményezik. — A számlanyitáshoz rendelkezésre áll a helyi és bármilyen más megfelelõ hatóságok által kiadott összes szükséges jogi felhatalmazás. — A feltételekhez kötött számla és a szerzõdéses megállapodások nem lehetnek feltételesek és/vagy visszavonhatóak és/vagy idõben korlátozottak. A figyelembe veendõ kiegészítõ tényezõk: A módszer a fenti jellemzõk esetenkénti megfontolása alapján, többek között az alábbiaktól függõen alkalmazandó: — az ország, az (állami vagy magán) vevõ/hitelfelvevõ, az ágazat, az érintett árucikkek vagy szolgáltatások gyenge pontjai, beleértve a hitel teljes futamideje alatti hozzáférhetõségüket, az ügyfelek; — a jogi szerkezet, pl. a mechanizmus kellõen védett-e a vevõ/hitelfelvevõ vagy annak országa befolyásával szemben; — annak mértéke, hogy a módszert mennyire érinti az állami beavatkozás, a meghosszabbítás vagy a visszavonás; — a számla kellõen védett-e a projekttel kapcsolatos kockázatokkal szemben; — a számlára befolyó összeg és a megfelelõ céltartalék fenntartásának mechanizmusa; — a Párizsi Klubbal kapcsolatos helyzet (pl. a lehetséges mentesség); — az átutalási kockázaton kívüli országkockázatok lehetséges hatása; — a számlavezetés helye szerinti ország kockázataival szembeni védelem; — az ügyfelekkel kötött szerzõdések, többek között a szerzõdések jellege és idõtartama; és — a várható külföldi jövedelem teljes összege a hitel teljes összegéhez viszonyítva. Az alkalmazható országkockázat-csökkentési/kizárási tényezõ (MEF) Az alkalmazható maximális MEF 0,20, az alábbiak kivételével:

Source: https://magyarkozlony.hu/hivatalos-lapok/3d3fb3d470d16358f9f4f80d00192606c4b4cad5/dokumentumok/65db0addeb2f21e7499ab6072291111a6ed12337/letoltes